b'\n_START_ARTICLE_\nFazanke\n_START_SECTION_\nRasprostranjenost\n_START_PARAGRAPH_\nFazanke su porodica Starog svijeta, rasprostranjene po ve\xc4\x87ini Europe i Azije (osim dalekog sjevera), u cijeloj Africi (osim u najsu\xc5\xa1im pustinjama), ve\xc4\x87ini isto\xc4\x8dne Australije i Novog Zelanda, sa nekoliko vrsta tetrijeba u Sjevernoj Americi. Najvi\xc5\xa1e je vrsta u Jugoisto\xc4\x8dnoj Aziji i Africi. Fazani su, sa iznimkom kongoanskog pauna, potpuno ograni\xc4\x8deni na Aziju; potporodica Perdicinae su mnogo rasprostranjenije. Nastanjuju skoro sva stani\xc5\xa1ta._NEWLINE_U glavnom su ptice stanarice, iako neke daleko migriraju. Nekoliko vrsta je uvedeno na druge kontinente, a posebno fazani u Europu, Australiju i obije Amerike. Neke populacije paunova i koko\xc5\xa1ki u zato\xc4\x8deni\xc5\xa1tvu su pobjegle i odoma\xc4\x87ile se.\n_START_SECTION_\nIzgled i pona\xc5\xa1anje\n_START_PARAGRAPH_\nOve su ptice prilago\xc4\x91ene \xc5\xbeivotu na tlu. Te\xc5\xbee od 43 grama do 6,5 kg. Spolni dimorfizam se uglavnom ogleda u veli\xc4\x8dini (mu\xc5\xbejaci su obi\xc4\x8dno ve\xc4\x87i od \xc5\xbeenki). Kratkih su krila i sna\xc5\xbenih nogu. Kljun je kratak i sna\xc5\xbean. Mu\xc5\xbejaci ve\xc4\x87ih vrsta \xc4\x8desto imaju \xc5\xa1areno perje, krijeste ili sl._NEWLINE_Fazanke imaju razli\xc4\x8ditu ishranu, od biljne do mesojede. Tu spadaju sjemenke, listovi, vo\xc4\x87e, malene \xc5\xbeivotinje poput insekata pa \xc4\x8dak i malenih gmazova. Pti\xc4\x87i su uglavnom insektojedi._NEWLINE_Uz varijacije u prehrani postoji mnogo varijacia u strategijama razmno\xc5\xbeavanja. Veliki broj vrsta nije monogaman, u odnosu na ostale ptice. Gnijezde se uglavnom na tlu; samo se tragopani gnijezde u grmlju. Gnijezda mogu biti hrpe vegetacije kao i plitke udubine u tlu. Mo\xc5\xbee biti sneseno i 18 jaja, ali je uobi\xc4\x8dajeno 7-12. Tropske vrste nesu i manje. \xc5\xbdenka skoro uvijek inkubira jaja 14-30 dana, ovisno o vrsti.'